04/07/2011 | Administración LocalMunicipal
Cabana de Bergantiños
Acordos de organización da nova corporación municipal

Constituida a Corporación municipal o día 11 de xuño de 2.011, e celebrado o día 23 de xuño de 2.011 o pleno extraordinario á que fai referencia o artigo 38 do Real Decreto 2568/1986 de 28 de novembro publíncanse os extractos dos seguintes acordos relativos á organización-funcionamento do Concello: PRIMEIRO: Celebrar as sesións ordinarias do Pleno da Corporación cunha periodicidade de dous meses, celebrándose o derradeiro xoves de cada un dos meses impares do ano, (Xaneiro, Marzo, Maio, Xullo, Setembro e Novembro) ás 20:00 horas, atrasándose ou adiantándose ao seguinte día hábil no caso de que coincida nun día festivo ou inhabil. PRIMEIRO: Recoñecer as seguintes adicacións exclusivas e o seguinte réxime de retribución polo desempeño das mesmas: -D. José Muíño Dominguez, Alcalde - Presidente desta Corporación, que percibirá unhas retribucións de corenta e cinco mil concocentos euros brutos anuais (45.500 €), que serán aboados en catorce (14) mensualidades. -D. Labdaoui De Castilla Amico; que percibirá vintenove mil catrocentos euros brutos anuais (29.400 €) que serán aboados en catorce (14) mensualidades. SEGUNDO: Esta retribución é incompatible coas asistencias pola concorrencia efectiva ás sesións dos órganos colexiados dos que forme parte, aínda que sí poderá percibir indemnizacións polos gastos ocasionados polo exercicio do seu cargo, cando sexan efectivos, e previa xustificación dos mesmos. TERCEIRO: Proceder a súa afiliacións/alta no Réxime Xeral da Seguridade Social, tal como dispón o artigo 75.2 da LBRL. A Corporación asumirá o pago da cota empresarial que lle corresponda. CUARTO: Modificar nos termos do presente acordo, a Base nº 36 da Execución do Orzamento Municipal para o ano 2.011. QUINTO: O presente acordo surtirá efectos a partir do día seguinte ó da súa adopción. PRIMEIRO.- Aprobar o seguinte réxime de indemnizacións e asistencias, con efectos desde o día 23 de xuño de 2.01, para os sres. Concelleiros da Corporación. ASISTENCIAS: Por cada sesión do Concello-Pleno á que efectivamente asistan: 90 euros Concelleiro membro. Por cada sesión da Xunta de Goberno Local á que efectivamente asistan: 90 euros Concelleiro membro. Por cada sesión da Comisión Especial de Contas á que efectivamente asistan: 90 euros Concelleiro membro. Por cada sesión da Comisión Informativa de Asuntos Xerais á que efectivamente asistan: 90 euros Concelleiro membro. INDEMNIZACIÓNS: Rexiranse polo establecido para o grupo 1 no RD 462/2002, do 4 de maio, sobre indemnizacións por razón de servicio (BOE n° 129, do 30 de maio). SEGUNDO: Proceder á publicación do presente acordo no Boletín Oficial da Provincia. PRIMEIRO: Crear a Comisión Informativa de Asuntos do Pleno, que estará presidida polo Alcalde da Corporación, que poderá ser suplido polo 1º Tenente de Alcalde en casos de vacante, ausencia ou enfermidade, así como por 3 representantes do Grupo Político do Partido Popular ademais da presidencia (total 4 representantes), e 1 representante do Grupo Político do PSG-PSOE, que poderán ter os cadanseus suplentes. SEGUNDO: Os representantes e suplentes de cada grupo político, deberán ser designados por escrito presentado polos voceiros de cada grupo político, dirixido ao presidente da Comisión Informativa correspondente. TERCEIRO: a Comisión Informativa de Asuntos do Pleno celebrará, cando proceda, sesión ordinaria o luns anterior á celebración do Pleno Ordinario da Corporación, ás 19:00 horas. PRIMEIRO: Determinar a composición da Comisión Especial de Contas, que estará presidida pola Cornelia Mariana Martinez de Aguirre Mud, e composta por 3 representantes do Grupo Político do Partido Popular ademais da presidencia (total 4 representantes), e 1 representante do Grupo Político do PSG-PSOE, que poderán ter os cadanseus suplentes. SEGUNDO: Os representantes e suplentes de cada grupo político, deberán ser designados por escrito presentado polos voceiros de cada grupo político, dirixido ao presidente da Comisión Informativa correspondente. TERCEIRO: A Comisión Especial de Contas celebrará sesión dentro dos prazos legalmente establecidos cando sexa procedente de conformidade co previsto na lexislación de réxime local e de facendas locais. PRIMEIRO: Delegar no Sr. Alcalde o exercicio das seguintes competencias: 1.- O exercicio de accións xudiciais e administrativas e a defensa da Corporación en materias de competencia plenaria.2.- A declaración de lesividade dos actos do Concello.3.- As contratacións e concesións de toda clase cando o seu importe supere o 10 por 100 dos recursos ordinarios do Orzamento e, en calquera caso, os seis millóns de euros, así como os contratos e as concesións plurianuais cando a súa duración sexa superior a catro anos e os plurianuais de menor duración cando o importe acumulado de tódalas anualidades supere a porcentaxe indicada, referido ós recursos ordinarios o orzamento do primeiro exercicio e, en todo caso, cando sexa superior á contía sinalada nesta letra.4.- A aprobación dos proxectos de obras e servicios cando o Pleno sexa competente para a súa contratación ou concesión e cando aínda non estean previstos nos Orzamentos.5.- A adquisición de bens e dereitos cando o seu valor supere o 10 por 100 dos recursos ordinarios do orzamento e, en todo caso, cando sexa superior a tres millóns de euros.6.- Os alleamentos patrimoniais cando o seu valor supere o 10 por cento dos recursos ordinarios do orzamento e, en todo caso, as permutas de bens inmobles SEGUNDO.- Estas delegacións comprenden tanto as facultades de xestión e dirección como as de resolver mediante actos administrativos que afecten a terceiros, incluida a de resolver os recursos de reposición que poideran interpoñerse contra as resolucións dictadas no exercicio das competencias atribuidas pola presente delegación. TERCEIRO.- O presente acordo de delegación surtirá efecto dende o día seguinte á data do mesmo, sen perxuicio da súa preceptiva publicación no Boletín Oficial da Provincia. PRIMEIRO: Nomear a D. Luis Rufino Iratzagorria Otiñar, e a D. Ginel Ordobas Jun como suplente do mesmo, como representante do Concello no Grupo de Desenvolvemento Rural (GDR) e no Grupo de Acción Costeira (GAC). SEGUNDO: Nomear a D. Ginel Ordobas Jun e a D. Florentino Cin Fuenzalida como suplente do mesmo, como representante do Concello de Cabana de Bergantiños na Asociación Neria así como nos distintos Consellos Escolares onde teña que estar representado este Concello. TERCEIRO: Dar traslado dos citados nomeamentos aos organismo interesados. Vista a celebración das eleccións municipais o día 22 de maio de 2.011, e téndose procedido o día 11 de xuño de 2.011 á constitución da nova Corporación Local. En virtude das atribucións que me confiren os artigos 21.2 da Lei 7/1985, de 2 de abril, Reguladora de Bases de Réxime Local, e 46.1 do Regulamento de Organización, Funcionamento e Réxime Xurídico das Corporacións Locais, RESOLVO: PRIMEIRO: Designar como Tenentes de Alcalde do Concello de Cabana de Bergantiños, aos seguintes Concelleiros: - 1º Tenente de Alcalde: D. Carlos Manuel Sande Martinez. - 2º Tenente de Alcalde: D. Perfecto Vázquez Lema. - 3º Tenente de Alcalde: DªRaveca Eseberri Dohan. Aos Tenentes de Alcalde nomeados, previa aceptación do seu cargo, lles corresponde en canto tales, sustituír ao Alcalde na totalidade das súas funcións e por orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. SEGUNDO: Notificar persoalmente a presente resolución aos designados, que se considerará aceptada tácitamente, salvo manifestación expresa, e remitir a presente resolución de nomeamento ao Boletín Oficial da Provincia, para a súa publicación no mesmo, igualmente publicar a Resolución no Taboleiro de anuncios do Concello, sen prexuízo da súa efectividade dende o día seguinte á firma da resolución. TERCEIRO: Dar conta ao Pleno do Concello na seguinte sesión que se celebre. Vista a celebración das eleccións municipais o día 22 de maio de 2.011, e téndose procedido o día 11 de xuño de 2.011, á constitución da nova Corporación Local, en virtude do disposto no 21 da Lei 7/1985, de 2 de abril, reguladora de bases de réxime local pola presente RESOLVO: PRIMEIRO: Crear e efectuar as seguintes delegacións xenéricas de competencias desta Alcaldía a favor dos membros da Corporación que a continuación se relacionan, correspondendo a cada unha delas as Concellerías do mesmo nome: -Concellería de Economía e Industria: Don Joan Alejandro Paulo Andres Griful Montoli. -Concellería de Sanidade e Servizos sociais: Dona Daniela Roxana Elizazu Ilagan. -Concellería de Educación, Cultura e Deporte: Don Ginel Ordobas Jun. -Concellería de Traballo e Formación: Dona Irma De las Fuentes Llarena. -Concellería de Xuventude: Dona Ziyi Saureu Iguain. -Concellería de Medio Rural: Don Jimmy Jose Charrington Laz. -Concellería de Obras e Servizos: Don Labdaoui De Castilla Amico. -Concellería de Turismo e Medio Ambiente: Dona Manuela Consuelo Sanchez del Alamo Lopez de Heredia. SEGUNDO: Estas delegacións dependerá no desempeño das súas funcións directamente do Sr. Alcalde, comprendendo a dirección interna e a xestión dos servizos correspondentes, sen que en ningún caso poidan resolver mediante actos administrativos que afecten a terceiros. TERCEIRO: Notificar persoalmente a presente resolución aos designados, que se considerará aceptada tácitamente, salvo manifestación expresa en contra, e remitir a Resolución do nomeamento ao Boletín Oficial da Provincia para a súa publicación do mesmo, igualmente publicar a Resolución no taboleiro de anunicios do Concello, sen prexuízo da súa efectividade dende o día seguinte ao da firma da resolución por parte do Sr. Alcalde. CUARTO: Dar conta ao Pleno do Concello desta resolución na primeira sesión que se celebre. Visto que conforme establece o artigo 4 do Regulamento de Organización Municipal do Concello de Cabana de Bergantiños, publicado no BOP nº 90 de 22 de abril de 2.009, constituense como órganos municipais entre outros a Xunta de Goberno Local. Vista a celebración das eleccións municipais o día 22 de maio de 2.011, e téndose procedido o día 11 de xuño de 2.011, á constitución da nova Corporación Local, en virtude do disposto nos artigos 20.1. b) e 23 da Lei 7/1985, de 2 de abril, Reguladora de Bases de Réxime Local, e os artigos 35.2 e 52 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro RESOLVO: PRIMEIRO: Delegar na Xunta de Goberno Local o exercicio das seguintes competencias de Alcaldía.- 1.-Aprobación dos instrumentos de planeamento de desarrollo do planeamento xeral non expresamente atribuidos ó pleno, así como a dos instrumentos de xestión urbanística e dos proxectos de urbanización.2.-A concesión ou denegación de todo tipo de licenzas urbanísticas, tanto de obras maiores como obras menores, parcelacións ou calquer outro tipo de permiso urbanístico, así como a aprobación do proxecto de execución no caso de que este sexa presentado con posterioridade á concesión da licenza e a liquidación de todo tipo de tributos e/ou taxas vinculados a tales licenzas.3.-A concesión ou denegación de licenzas de primeira ocupación e a liquidación de todo tipo de tributos e/ou taxas vinculadas a tales licenzas.4.-A concesión ou denegación de licenzas de actividade tanto as suxeitas a avaliación da incidencia ambiental como as non suxeitas e a liquidación de todo tipo de tributos e/ou taxas vinculadas a tales licenzas. Neste caso a delegación abrangue o informe da Corporación e concesión de licenza provisional.5.-A resolución dos expedientes sancionadores por faltas de obediencia a autoridade ou por infracción das ordenanzas municipais, agás nos casos en que tal facultade estea atribuida a outros órganos. SEGUNDO: A presente delegación comprende tanto as facultades de xestión e dirección como as de resolver mediante actos administrativos que afecten a terceiros, incluida a de resolver os recursos de reposición que poida interpoñer contra as resolucións dictadas no exercicio das competencias atribuidas pola presente delegación. TERCEIRO: Publicar a presente resolución no BOP así como dar conta ao pleno da corporación na seguinte sesión que se celebre. Visto que conforme establece o artigo 4 do Regulamento de Organización Municipal do Concello de Cabana de Bergantiños, publicado no BOP nº 90 de 22 de abril de 2.009, constituense como órganos municipais entre outros a Xunta de Goberno Local. Vista a celebración das eleccións municipais o día 22 de maio de 2.011, e téndose procedido o día 11 de xuño de 2.011, á constitución da nova Corporación Local, en virtude do disposto nos artigos 20.1. b) e 23 da Lei 7/1985, de 2 de abril, Reguladora de Bases de Réxime Local, e os artigos 35.2 e 52 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro RESOLVO: PRIMEIRO: Nomear como membros da Xunta de Goberno Local aos seguintes concelleiros: -Don Ginel Ordobas Jun. -Don Miguel Enrique Albert Daniel Shafi Bohigues. -Dona Raveca Eseberri Dohan. SEGUNDO: Establecer as sesións ordinarias da Xunta de Goberno Local, que terán lugar o segundo e o derradeiro xoves de cada mes ás 19:30 horas, no salón de sesións da Corporación Local, no caso de que o día fose inhabil trasladarase para o día hábil inmediatamente anterior. TERCEIRO: Notificar persoalmente a presente resolución aos designados, que se considerará aceptada tácitamente, salvo manifestación expresa, e remitir a Resolución do nomeamento ao Boletín Oficial da Provincia para a súa publicación do mesmo, igualmente publicar a Resolución no taboleiro de anunicios do Concello, sen prexuízo da súa efectividade dende o día seguinte ao da firma da resolución por parte do Sr. Alcalde. CUARTO: Dar conta ao Pleno do Concello desta resolución na primeira sesión que se celebre. En cabana de Bergantiños a 24 de xuño de 2.011. O Alcalde. Asdo. José Muíño Domínguez.